nahid-hub/BLUGE-bengali-wikipedia-section-title-prediction huggingface dataset:
যুদ্ধের আগে রাশিয়া ও পারস্যের সীমান্ত ছিল তেরেক নদী বরাবর। নদীটির দক্ষিণে দাগেস্তানের খানাতগুলো ছিল পারস্যের শাহের করদরাজ্য। রাশিয়ার দক্ষিণ-পূর্ব দিকে সাম্রাজ্য বিস্তারের আকাঙ্ক্ষা এবং পারস্যের দুর্বলতাই ছিল এই যুদ্ধের মূল কারণ। ১৭২১ সালে বিদ্রোহী লেজগিনরা শামাখি শহর আক্রমণ করে সেখানে লুণ্ঠন চালায় এবং সেখানকার বহু অধিবাসীকে হত্যা করে। নিহতদের মধ্যে বেশ কয়েকজন রুশ বণিকও ছিল। পারস্যে রুশ রাষ্ট্রদূত আর্তেমি ভোলিনস্কি তদানীন্তন জার পিটার দ্য গ্রেটের কাছে রুশ বণিকদের ব্যাপক ক্ষয়ক্ষতি সম্পর্কে প্রতিবেদন পেশ করেন। প্রতিবেদনটিতে বলা হয় যে, ১৭২১ সালের ঘটনাটি ১৭১৭ সালে স্বাক্ষরিত রুশ–পারস্য বাণিজ্য চুক্তির সুস্পষ্ট লঙ্ঘন, কারণ চুক্তি অনুযায়ী পারস্য সরকার পারস্যের অভ্যন্তরে অবস্থানরত রুশ নাগরিকদের নিরাপত্তা নিশ্চিত করার প্রতিশ্রুতি দিয়েছিল। পারস্যের অরাজক অবস্থায় পারস্যের সাফাভি শাসক চুক্তিটির শর্তগুলো রক্ষা করার মতো অবস্থায় ছিলেন না। এজন্য ভোলিনস্কি পরিস্থিতির সুযোগ নিয়ে সাফাভি বাদশাহের একজন মিত্র হিসেবে শৃঙ্খলা পুনরুদ্ধারের অজুহাতে পিটারকে পারস্য আক্রমণ করার জন্য উৎসাহ দেন। পিটার তার পরামর্শ গ্রহণ করেন, এবং শামাখিতে রুশ বণিকদের ওপর আক্রমণের ঘটনাটিকে অজুহাত হিসেবে ব্যবহার করে পারস্য আক্রমণ করেন।

সঠিক অনুচ্ছেদ শিরোনাম কোনটি?
titleA. অভিযান
titleB. প্রস্তুতি
titleC. পটভূমি
titleD. দ্বিতীয় পর্যায়
উত্তর: titleC
মফিজ আলী চৌধুরী ১৯১৯ সালে ব্রিটিশ ভারতের পূর্ব বাংলার (বর্তমান বাংলাদেশ) জয়পুরহাটের মঙ্গলবাড়ি গ্রামে জন্মগ্রহণ করেন। তার পিতা আলী মোহাম্মদ চৌধুরী। তিনি (মফিজ চৌধুরী) কলকাতা প্রেসিডেন্সী কলেজ থেকে বিএসসি এবং ঢাকা বিশ্ববিদ্যালয় থেকে ১৯৩৭ সালে এমএসসি ডিগ্রি লাভ করেন। তিনি যুক্তরাষ্ট্র থেকে ফলিত রসায়ন শাস্ত্রে পিএইচ.ডি ডিগ্রি লাভ করেন ১৯৪৯ সালে। লন্ডনের রয়েল অ্যাকাডেমি অব কেমিস্ট্রির সদস্য ছিলেন তিনি।

সঠিক অনুচ্ছেদ শিরোনাম কোনটি?
titleA. মুক্তিযুদ্ধ
titleB. লেখক মফিজ আলী
titleC. রাজনৈতিক ও কর্মজীবন
titleD. জন্ম ও প্রাথমিক জীবন
উত্তর: titleD
টেস্ট ক্রিকেটের ইতিহাসে তাকে সর্বকালের সেরা অল-রাউন্ডারদের অন্যতম হিসেবে বিবেচনা করা হয়। ১৯০৯ থেকে ১৯৩৪ সালের মধ্যে ইংল্যান্ডের পক্ষে ৬৪ টেস্টে অংশ নেন। কি শীর্ষ, কি নিচেরসারির ব্যাটসম্যান হিসেবে সফল ছিলেন তিনি, যার সূচনা ঘটে ওভালে অস্ট্রেলিয়ার বিপক্ষে অংশগ্রহণের মাধ্যমে। এ সময়ে তিনি চৌদ্দজন অধিনায়কের অধীনে খেলেন, যা টেস্ট ক্রিকেটে অনন্য রেকর্ড হিসেবে বিবেচিত হয়ে আসছে।

১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। দলের অন্যতম সদস্য ছিলেন তিনি। স্বাগতিক দক্ষিণ আফ্রিকার দ্বিতীয় সর্বাধিক সফলতম বোলার ক্লদ নিউবেরি’র বলে পুরো সিরিজে চারবার আউট হয়েছিলেন তিনি।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. প্রথম-শ্রেণীর ক্রিকেট
titleC. মূল্যায়ণ
titleD. টেস্ট ক্রিকেট
উত্তর: titleD
মার্কিন যুক্তরাষ্ট্রে দক্ষিণ-পশ্চিমাঞ্চলের বিকাশ ঘটে, কলোরাডো নদীটি সেচ জলের সম্ভাব্য উৎস হিসাবে দেখা হয়। ১৮৯০-এর দশকের শেষদিকে ভূমি ফটক উইলিয়াম বিটি মেক্সিকো সীমান্তের উত্তরে আলমো খালটি নির্মাণ করেছিলেন, তখন সেচের জন্য নদীকে বিচ্ছিন্ন করার প্রাথমিক প্রচেষ্টা হয়েছিল; একটি নির্জন এলাকাতে চলার আগে মেক্সিকোতে খালটি ডুবে গিয়েছিল। বেটিকে ইম্পেরিয়াল ভ্যালির নাম দেওয়া হয়েছিল। যদিও ইম্পেরিয়াল খাল থেকে জল উপত্যকায় বিস্তৃত বসতিতে প্রেরণের অনুমতি দেয়, তবে খালটি বজায় রাখার জন্য ব্যয়বহুল প্রমাণিত হয়। কলোরাডো নদী দ্বারা সাল্টন সাগরকে ভরাট করার ফলে একটি বিপর্যয় ঘটে। দক্ষিণ প্যাসিফিক রেলপথ ১৯০৬-০৭ সালে জলপথটিকে স্থিতিশীল করার জন্য $৩ মিলিয়ন ব্যয় করে। এই প্রকল্পে যে পরিমাণ অর্থ ফেরত পাওয়ার প্রত্যাশিত ছিল, তা যুক্তরাষ্ট্রীয় সরকার দ্বারা ফিরিয়ে আনা হবে এমন ভবা হয়েছিল। জলপথটি স্থিতিশীল হওয়ার পরেও, সীমান্তের মেক্সিকান পার্শ্বের জমি মালিকদের সাথে বিরোধের কারণে এটি ব্যর্থ প্রমাণিত হয়েছিল।

বৈদ্যুতিক শক্তি সরবরাহ প্রযুক্তির উন্নতির কারণে, লোয়ার কলোরাডো জলবিদ্যুৎ-শক্তি সম্ভাব্যতার জন্য বিবেচিত হয়েছিল। ১৯০২ সালে লস এঞ্জেলেসের এডিসন ইলেকট্রিক কোম্পানি ৪০ ফুট (১২ মিটার) শিলা বাঁধ নির্মাণের আশায় নদীকে জরিপ করে, যা ১০,০০০ হর্সপাওয়ার (৭,৫০০ কেউডব্লিউ) তৈরি করতে সক্ষম। যাইহোক, সেই সময় বিদ্যুতের সরবরাহের সীমা ৮০ মাইল (১৩০ কিলোমিটার) ছিল এবং সেই সীমার মধ্যে মাত্র কয়েকজন গ্রাহক (বেশিরভাগ খনি) ছিল। হুভার বাঁধের স্থান হয়ে ওঠার বিকল্প সহ এডিসন নদীর উপর জমি অধিগ্রহণের জন্য ভূমি বিকল্পগুলি অনুমতি দেয়। এডিসন নদীর তলদেশে থাকা ভূমি বিকল্পগুলি ভেঙে দেওয়ার অনুমতি দেয়-হুভার বাঁধের স্থান হয়ে ওঠার জন্য একটি বিকল্প সহ।

পরবর্তী বছরগুলিতে, পুনরুদ্ধারকরণ ব্যুরো (বিওআর), এছাড়াও, সেই সময়ে পুনরুদ্ধার পরিষেবা হিসাবে পরিচিত; একটি বাঁধের জন্য লোয়ার কলোরাডোকে স্থান হিসাবে বিবেচিত করে। সার্ভিস প্রধান চীফ আর্থার পাওয়েল ডেভিস ড্যামনাইট ব্যবহার করে প্রস্তাবিত বাঁধের ২০ মাইল (৩২ কিলোমিটার) উত্তরে বোল্ডার ক্যানিয়নের দেয়াল ভেঙ্গে ফেলার প্রস্তাব দেন। নদীটি ধ্বংসাবশেষের ছোট ছোট টুকরো বহন করে নেবে এবং অবশিষ্ট ধ্বংসাবশেষকে অন্তর্ভুক্ত করে একটি বাঁধ নির্মাণ করা হবে। ১৯২২ সালে, বহু বছর ধরে এটি বিবেচনা করার পর, পুনরুদ্ধার পরিষেবাটি অবশেষে প্রস্তাবটি প্রত্যাখ্যান করে, অনির্বাচিত কৌশল সম্পর্কে সন্দেহ প্রকাশ করে এবং প্রশ্ন করে যে এটি আসলে অর্থ সঞ্চয় করবে কি না।

সঠিক অনুচ্ছেদ শিরোনাম কোনটি?
titleA. পরিবেশগত প্রভাব
titleB. স্বীকার
titleC. পুঁজির জন্য অনুসন্ধান
titleD. পটভূমি
উত্তর: titleC
চট্টগ্রাম বৌদ্ধ বিহারে বিভিন্ন দূর্লভ পাণ্ডুলিপিসমৃদ্ধ একটি গ্রন্থাগার আছে। এটির নাম চিন্তামনি গ্রন্থাগার। এখানে তালপাতার পাণ্ডুলিপি সংরক্ষিত আছে। এই সংগ্রহশালায় আছে পালি ভাষা, বর্মী ভাষা, সংস্কৃত ভাষায় রচিত প্রাচীন ধর্মীয় শাস্ত্র। শাস্ত্রীয় সাহিত্য এবং তালপাতায় রচিত শিল্পকর্ম এই গ্রন্থাগারকে সমৃদ্ধ করেছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. গৌতম বুদ্ধের কেশধাতু
titleC. চিন্তামনি গ্রন্থাগার
titleD. বিহারের যা কিছু উল্লেখযোগ্য
উত্তর: titleC
১৭০৫ খ্রিষ্টাব্দে কোশোত মঙ্গোল নেতা ল্হাজাং খান তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোকে হত্যা করে লাসা শহরকে নিজের অধিকারে নিয়ে আসেন। এই সময় ত্শাংস-দ্ব্যাংস-র্গ্যা-ম্ত্শো পঞ্চম পাঞ্চেন লামার নিকট ভিক্ষুর শপথ গ্রহণ করতে অস্বীকার করেন। পঞ্চম পাঞ্চেন লামা তাকে ব্ক্রা-শিস-ল্হুন-পো বৌদ্ধবিহারে আমন্ত্রণ জানিয়ে তাকে এই সিদ্ধান্ত প্রত্যাহারের অনুরোধ করেন। কিন্তু ষষ্ঠ দলাই লামা নিজের সিদ্ধান্তে অনড় থাকেন এবং বেশি চাপ দিলে আত্মহত্যা করবেন বলে হুমকি দেন। এর ফলে পঞ্চম পাঞ্চেন লামা পিছিয়ে আসেন এবং ষষ্ঠ দলাই লামার শপথ ফিরিয়ে নেন। ত্শাংস-দ্ব্যাংস-র্গ্যা-ম্ত্শো ছিলেন একমাত্র দলাই লামা যিনি সাধারণ মানুষ হিসেবে জীবন অতিবাহিত করেন। শুধু তাই নয়, তিনি মদ্যপান করতেন, প্রেমের কবিতা লিখতেন ও শোল গ্রামের নিষিদ্ধপল্লীতে যাতায়াতও করতেন। ত্শাংস-দ্ব্যাংস-র্গ্যা-ম্ত্শোর এই সব সিদ্ধান্তে বেশ কিছু তিব্বতী পঞ্চম দলাই লামার পুনর্জন্ম রূপে ত্শাংস-দ্ব্যাংস-র্গ্যা-ম্ত্শোকে মেনে নিতে অস্বীকার করেন। এই সুযোগে ১৭০৬ খ্রিষ্টাব্দের ২৮শে জুন ল্হাজাং খান তার নিজের পুত্র মোনপা পেকার দ্জিনপাকে ষষ্ঠ দলাই লামা রূপে তুলে ধরেন। পঞ্চম পাঞ্চেন লামা মোনপা পেকার দ্জিনপাকে ষষ্ঠ দলাই লামা রূপে মেনে নেন ও তার নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো। দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। এই দিন ল্হাজাং খান ত্শাংস-দ্ব্যাংস-র্গ্যা-ম্ত্শোকে গ্রেপ্তার করেন।

সঠিক অনুচ্ছেদ শিরোনাম কোনটি?
titleA. দলাই লামা হিসেবে চিহ্নিতকরণ
titleB. ভিন্ন তথ্য
titleC. জন্ম
titleD. গ্রেপ্তার
উত্তর: titleD
থিম্মাক্কার গ্রামের কাছে প্রচুর "ডুমুর" (অশ্বত্থ জাতীয় গাছ) গাছ ছিল। থিমাক্কা ও তার স্বামী এই গাছ থেকে কলম করে চারাগাছ তৈরী শুরু করেন। প্রথম বছরে দশটি কলমের গাছ তৈরি করা হয়েছিল এবং সেগুলি কুদ্দুরের আশেপাশের গ্রামগুলির কাছে ৫ কিলোমিটার দূরত্বে রোপণ করা হয়। দ্বিতীয় বছরে ১৫ টি এবং তৃতীয় বছরে ২০ টি কলমের গাছ রোপণ করা হয়। তিনি এই গাছ লাগানোর জন্য, তার নিজের সামান্য রোজগারকেই কাজে লাগান। এই দম্পতি চার কিলোমিটার দূরত্ব পর্যন্ত চারটি বালতি করে জল বহন করে নিয়ে যেতেন, গাছে জল দেবার জন্য। গাছগুলির চারিদিকে তারা কাঁটাঝোপের বেড়া দিয়েছিলেন, গাছগুলিকে গবাদি পশুর থেকে রক্ষা করার জন্য।

গাছপালা বেশিরভাগ বৃষ্টির মরশুমে রোপণ করা হয়েছিল যাতে তাদের বৃদ্ধির জন্য যথেষ্ট বৃষ্টির জল পাওয়া যায়। পরের বর্ষার শুরুতে, চারাগুলির শিকড় মাটির ভিতরে চলে যেত। সর্বমোট, ৩৮৪ গাছ লাগান হয়েছিল, এবং তাদের সম্পদ মূল্য প্রায় ১.৫ মিলিয়ন টাকায় মূল্যায়ন করা হয়েছে। এই গাছগুলির ব্যবস্থাপনা এখন কর্ণাটক সরকার নিয়ে নিয়েছে।
সঠিক অনুচ্ছেদ শিরোনাম কোনটি?
titleA. প্রথম জীবন
titleB. কৃতিত্ব
titleC. বিবিসি দ্বারা স্বীকৃতি
titleD. তাঁর নামের অপব্যবহারের অভিযোগ
উত্তর: titleB
"বাস্তব" এবং "কাল্পনিক" শব্দ দুটি অর্থবহ ছিল যখন জটিল সংখ্যাকে শুধু বাস্তব সংখ্যা সংক্রান্ত হিসাবে সাহায্যকারী ধারণা হিসাবে ব্যবহার করা হতো। যেখানে শুধু "বাস্তব অংশ" আক্ষরিক অর্থে "বাস্তব জগৎ"-এর প্রতিনিধিত্ব করত। পরবর্তীকালে, বিশেষ করে কোয়ান্টাম বলবিজ্ঞানের আবিষ্কারের পরে দেখা যায় যে বাস্তব সংখ্যার প্রতি প্রকৃতির কোনো অতিরিক্ত প্রীতি নেই। বরং অনেক "বাস্তব" ঘটনাই গাণিতিকভাবে বর্ণনার সময় জটিল সংখ্যা অত্যাবশ্যক হয়ে পড়ে। ফলে জটিল সংখ্যার সেই "কাল্পনিক অংশ" "বাস্তব অংশের" মতই ভৌত বাস্তবতা নিয়ে হাজির হয়।

সঠিক অনুচ্ছেদ শিরোনাম কোনটি?
titleA. সিগন্যাল বিশ্লেষণ
titleB. প্রয়োগ
titleC. আপেক্ষিকতা
titleD. জটিল সংখ্যার ফিল্ড
উত্তর: titleB
দিয়েগো মারাদোনা ১৯৬০ সালের ৩০ অক্টোবর বুয়েনোস আইরেস প্রদেশের লানুস শহরের পলিক্লিনিকো এভিতা হাসপাতালে একটি দরিদ্র পরিবারে জন্ম গ্রহণ করেন। তবে তিনি বেড়ে ওঠেন ভিয়া ফিওরিতোতে, যা বুয়েনোস আইরেসের দক্ষিণ প্রান্তের একটি শান্তিটাউন। তিন কন্যা সন্তানের পর তিনিই ছিলেন বাবা-মা’র প্রথম পুত্র সন্তান। তার ছোট দুই ভাই ররেছে হুগো ("এল তুর্কো") এবং রাউল (লালো), যাদের উভয়েই পেশাদার ফুটবল খেলোয়াড়।

মারাদোনা হলেন ‘চিতরো’ দিয়েগো মারাদোনা এবং ‘দোনা তোতা’ দালমা সালভাদর ফ্রাঙ্কোর পঞ্চম সন্তান।

১০ বছর বয়সে, যখন তিনি এস্ত্রেয়া রোজার হয়ে খেলছিলেন তখন তাকে খুঁজে বের করেন একজন স্কাউট। তিনি দ্য লিটল অনিঅনের (আর্জেন্টিনোস জুনিয়র্সের যুব দল) একজন মূল খেলোয়াড়ে পরিণত হন। ১২ বছর বয়সে বল-বয় হিসেবে, প্রথম বিভাগের খেলার অর্ধ বিরতির সময় বল দিয়ে জাদুকরী কারুকার্য দেখিয়ে তিনি দর্শকদের সন্তুষ্ট করতেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অবসর এবং সম্মাননা
titleC. ১৯৯৪ বিশ্বকাপ
titleD. অর্থনৈতিক সমস্যা
উত্তর: titleA
রথীন্দ্রনাথ বোস মাধ্যমিক পাশ করেন নড়াইল সরকারি উচ্চ বিদ্যালয় থেকে। এবং উচ্চ মাধ্যমিক পাশ করেন সরকারী ভিক্টোরিয়া কলেজ থেকে। মাধ্যমিক ও উচ্চ মাধ্যমিক পাশ করার পর তিনি ভর্তি হন রাজশাহী বিশ্ববিদ্যালয়ের রসায়ন বিভাগে। 
রথীন্দ্রনাথ বোস ১৯৭২ সালে রাজশাহী বিশ্ববিদ্যালয় থেকে রসায়ন বিভাগে প্রথম শ্রেণিতে প্রথম হয়ে স্নাতক ডিগ্রি অর্জন করেন। এবং এখান থেকেই ১৯৭৩ সালে স্নাতকোত্তর ডিগ্রি অর্জন করেন। তিনি ১৯৭৩-১৯৭৪ সালে রাজশাহী বিশ্ববিদ্যালয়ের সৈয়দ আমীর আলী হল শাখা ছাত্রসংসদের সাধারণ সম্পাদক হিসেবে ছিলেন। ১৯৮২ সালে ওয়াশিংটনস্থ জর্জটাউন বিশ্ববিদ্যালয় থেকে রসায়ন শাস্ত্রে পি.এইচ.ডি ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. অর্জন:
titleB. ক্যান্সার চিকিৎসায় অবদান:
titleC. জন্ম ও মৃত্যু:
titleD. শিক্ষাজীবণ:
উত্তর: titleD
মায়া পঞ্জিকা একরূপ বর্ষগণনা পদ্ধতি যা মায়া সভ্যতায় তথা কলম্বাস-পূর্ববর্তী মধ্য আমেরিকায় প্রচলিত ছিল। আধুনিক গুয়াতেমালা ও মেক্সিকোর কোন কোন অংশে এটি অদ্যাবধি ব্যবহৃত হয়। সে সময়কার মানুষের গড় আয়ুর সঙ্গে সঙ্গতি রেখে মায়া জনগোষ্ঠী ৫২ বৎসরের (১৮,৯৮০ দিনের) পঞ্জিকাচক্র ব্যবহার করতো। এই সময়ের বহির্ভূত ঘটনা-দুঘর্টনার উল্লেখের জন্য ৫,১২৬ বর্ষব্যাপী একটি অধিপঞ্জিকা উদ্ভাবন করা হয় যার শুরু খ্রিস্টপূর্ব ৩,১১৪ সনে এবং শেষ ২০১২ সালে। এই অধি-পঞ্জিকাটি 'মায়া পঞ্জিকা' হিসাবে উল্লিখিত। ২০১২ সালের ২১শে ডিসেম্বর মায়া পঞ্জিকার শেষ দিবস। অনেকের ধারণা ছিলো ২০১২ সালের ২১শে ডিসেম্বর তারিখে সময় শেষ হয়ে যাবে এবং পৃথিবী ধ্বংস হবে। অনেকের ধারণা এদিন ঘটনাচক্রে পৃথিবীতে নতুন জামানার পত্তন হবে। কিন্তু তার কিছুই হয়নি।

সঠিক অনুচ্ছেদ শিরোনাম কোনটি?
titleA. গ্রেগরীয় বর্ষপঞ্জী
titleB. কোরীয় বর্ষপঞ্জী
titleC. মায়া পঞ্জিকা
titleD. লক্ষ্মনাব্দ
উত্তর: titleC
ইসরায়েলের অর্থনীতি আধুনিক পশ্চিমা অর্থনীতির সমপর্যায়ের। ইসরায়েলের নিজস্ব সম্পদের পরিমাণ খুব কম। দেশটি ১৯৭০-এর দশক থেকে মার্কিন যুক্তরাষ্ট্রের কাছ থেকে বিপুল পরিমাণ আর্থিক অনুদান পেয়ে আসছে, তবে ১৯৯৮-এর পর এই অনুদানের পরিমাণ কমিয়ে দেয়া হয়। ইসরায়েল ও.ই.সি.ডি. (অরগ্যানাইজেশন ফর ইকোনমিক কো - অপারেশন এন্ড ডেভেলপমেন্ট) এর সদস্য। দেশটির মানুষের জীবনযাত্রার মান খুবই উন্নত এবং ২০১২ সাল অনুযায়ী দেশটির মাথাপিছু আয় ৩৫,০০০ মার্কিন ডলার। ইসরায়েলের উন্নত শিক্ষাব্যবস্থা এবং সরকারের ভালো সদিচ্ছা থাকার কারণে দেশটিতে বেকারত্ব খুবই কম।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ইতিহাস
titleC. ভূগোল
titleD. সামরিক বাহিনী
উত্তর: titleA
ক্যানিং এ কয়েকটি উৎসব এবং মেলা একটি বিশেষ আড়ম্বরে পালিত হয়। তাদের বেশিরভাগই শীতকালীন ঋতুতে হয়। "সুন্দরবন মেলা" ক্যানিং এবং সমগ্র দক্ষিণ ২৪ পরগনা জেলার বৃহত্তম মেলা। এই মেলা ৩ থেকে ১২ জানুয়ারি ক্যানিংয়ের "বন্ধুমহল ক্লাব" দ্বারা পরিচালিত হয়। অন্য বড় উৎসব হল "সুন্দরবন উৎসব"। সুন্দরবনের মানুষকে একত্রিত করার জন্য এবং যোগাযোগ করার জন্য রাজ্য প্রশাসন কর্তৃক এটি প্রধানত পরিচালিত হয়।

সঠিক অনুচ্ছেদ শিরোনাম কোনটি?
titleA. নামকরন
titleB. ভূ-উপাত্ত
titleC. মাছের কেন্দ্র
titleD. উৎসব এবং মেলা
উত্তর: titleD
প্রবঞ্চনার মধ্যে কয়েক ধরনের যোগাযোগ বা ভ্রান্তি থাকে যা সম্পূর্ণ সত্যকে বিকৃত বা বাতিল করতে সাহায্য করে। প্রবঞ্চনার উদাহরণ হিসেবে মিথ্যা উক্তি থেকে শুরু করে বিভ্রান্তিকর মতামত থাকে যেথায় প্রাসঙ্গিক তথ্য নির্গত করা হয়, ফল গ্রাহক মিথ্যা সিদ্ধান্তে পৌঁছায়। যেমন, "সূর্যমুখী ফুলের তেলে ওমেগা-৩ ফ্যাটি এসিড উপস্থিত আছে বলে এটি মানসিক স্বাস্থের জন্য উপকারী।" এই দাবিটি দ্বারা গ্রাহক বুঝতে পারেন যে সূর্যমুখী ফুলের তেল অন্যান্য খাদ্যের তুলনায় মানসিক স্বাস্থ্যের জন্য অধিক উপকারী। কিন্তু আসলে সূর্যমুখীর তেলে ওমেগা-৩ ফ্যাটি এসিডের পরিমাণ তুলনামূলক ভাবে কম এবং এটি মানসিক স্বাস্থের জন্য তেমনটা উপকারী নয়। এতে দাবিটি যুক্তিগতভাবে সত্য হলেও এটি গ্রাহককে ভুল অনুমানের জন্য প্রভাবিত করে। প্রবঞ্চনা হলো ইচ্ছাকৃত ভাবে মৌখিক বা লিখিত বার্তা এমনভাবে নিয়ন্ত্রণ করা যাতে বার্তাটির গ্রাহক এমন একটি তথ্য বিশ্বাস করবে যা বার্তার প্রেরক জানেন যে মিথ্যা। প্রবঞ্চনার ক্ষেত্রে উদ্দেশ্য প্রয়োজনীয় হতে পারে। উদ্দেশ্যই প্রবঞ্চনা এবং একটি সৎ ভুলের মধ্যে পার্থক্য করে দিতে পারে। আন্তঃব্যক্তিক প্রতারণা তত্ত্ব দ্বারা প্রবঞ্চনামূলক আদান প্রদানে যোগাযোগের প্রসঙ্গ এবং প্রেরক ও প্রাপক এর চিন্তাশক্তি এবং আচরণের মধ্যকার সম্পর্ক অনুধাবন করে।

কিছু প্রকার প্রবঞ্চনার মধ্যে অন্তর্গত আছেঃ


অনেক মানুষ মনে করেন যে তারা প্রবঞ্চনার ক্ষেত্রে দক্ষ, যদিও তাদের আত্মবিশ্বাস প্রায়সই ভুল প্রমাণিত হয়।

সঠিক অনুচ্ছেদ শিরোনাম কোনটি?
titleA. ভান
titleB. ইসলাম ধর্ম
titleC. প্রকারভেদ
titleD. খ্রীষ্ট ধর্ম
উত্তর: titleC
আহমদ শরীফ বড় হয়ে উঠেছিলেন আবদুল করিম সাহিত্যবিশারদের দুর্লভ অমূল্য পুঁথির ভাণ্ডার ও সাময়িক পত্রপত্রিকার সম্ভারের মধ্যে। তার জীবনের সবচেয়ে গুরুত্বপূর্ণ সময় তিনি ব্যয় করেছেন মধ্যযুগের সাহিত্য ও সামাজিক ইতিহাস রচনার জন্য। যা ইতিহাসের অন্যতম দলিল। বিশ্লেষণাত্মক তথ্য, তত্ত্ব ও যুক্তিসমৃদ্ধ দীর্ঘ ভূমিকার মাধ্যমে তিনি মধ্যযুগের সমাজে ও সংস্কৃতির ইতিহাস বাংলা ভাষাভাষী মানুষকে দিয়ে গেছেন যা বাংলা সাহিত্যের ইতিহাসে এক অমর গাঁথা হয়ে থাকবে।

সঠিক অনুচ্ছেদ শিরোনাম কোনটি?
titleA. সাহিত্যকৃতি
titleB. জন্ম ও পরিবার
titleC. শিক্ষা
titleD. প্রকাশনা
উত্তর: titleA
ডিসেম্বর, ১৯৭৯ সালে ওয়াকা গ্রাউন্ডে অনুষ্ঠিত অস্ট্রেলিয়া-ইংল্যান্ডের মধ্যকার টেস্টে নিজ বন্ধুর প্রতিষ্ঠানে প্রস্তুতকৃত কমব্যাট ব্যাট নিয়ে খেলতে নামেন। এধরনের ব্যাট নিয়ে খেলার জন্য কোন নিয়ম ছিল না। কিন্তু এক বলে তিন রান নিতে গিয়ে সমস্যার সূত্রপাত ঘটে। অস্ট্রেলীয় অধিনায়ক গ্রেগ চ্যাপেল ভাবলেন যে বলটি চারে পরিণত হবে। এরপর ইংরেজ দলনেতা মাইক ব্রিয়ারলি আম্পায়ারদ্বয়ের কাছে বল নষ্ট করার অযুহাতে ব্যাট পরিবর্তনের বিষয়ে অভিযোগ করেন। কিন্তু, লিলি তার ব্যাট পরিবর্তন করতে অস্বীকার করেন। মাইক ব্রিয়ারলি, লিলি ও আম্পায়ারগণ দশ মিনিট এ বিষয়ে আলোচনা করলেও তা ফলপ্রসূ হয়নি। অতঃপর চ্যাপেলের বিনীত অনুরোধে লিলি তা পরিবর্তন করেন। তবে, রাগে-দুঃখে তিনি ব্যাটটিকে ৪০ গজ দূর থেকে প্যাভিলিয়নের দিকে নিক্ষেপ করেন। অবশ্য এ ঘটনার জন্য তিনি এসিবি কর্তৃক শৃঙ্খলা ভঙ্গের জন্য দোষী হননি। এরফলে ব্যাট ব্যবহারের বিষয়ে আইন পরিবর্তিত হয় ও নির্দিষ্ট করা হয় যে, ব্যাট অবশ্যই কাঠ দিয়ে তৈরী হতে হবে। খেলার কয়েক মাস পর ঐ ব্যাটটি নিলামে বিক্রয় করা হয়।

সঠিক অনুচ্ছেদ শিরোনাম কোনটি?
titleA. অ্যালুমিনিয়াম ব্যাট বিতর্ক
titleB. ক্রিকেট জীবন
titleC. একদিনের আন্তর্জাতিক
titleD. সম্মাননা
উত্তর: titleA
৩০ আগস্ট, প্রেসিডেন্ট ট্রাম্প টুইটার বার্তায় বলেন, "মার্কিন যুক্তরাষ্ট্র ২৫ বছর ধরে উত্তর কোরিয়ার সাথে কথা বলে আসছে এবং তাদের চাঁদা প্রদান করছে। কথা বলার মানে জবাব দেয়া নয়!" যাই হোক, সংবাদকর্মীরা দক্ষিণ কোরিয়ার প্রতিরক্ষামন্ত্রী সং ইয়ং মু এর সাথে এক আলোচনা সভায় কূটনৈতিক সমাধানের পথ রুদ্ধ হয়ে গেছে কি না জানতে চাইলে মার্কিন যুক্তরাষ্ট্রের প্রতিরক্ষা সচিব জেমস ম্যাট্টিস বিবৃতি দেন, " আমরা কখনোই কূটনৈতিক সমাধানের পথ রুদ্ধ করি নি" এবং " আমরা সবসময়ই আরও সমাধানের খোঁজে আছি। আমরা কখনোই আত্মতৃপ্তিতে ভুগি না।" 

৩১ আগস্ট মার্কিন যুক্তরাষ্ট্র ২৯ আগস্টে "উত্তর কোরিয়ার মাঝারি পাল্লার ব্যালিস্টিক ক্ষেপণাস্ত্র উৎক্ষেপণের সরাসরি প্রতিক্রিয়া" হিসাবে দুটি পারমাণবিক শক্তিবিশিষ্ট বি -১ বি এবং চারটি এফ-৩৫ সমেত এক ঝাঁক বোমারু বিমান উড্ডয়ন করে।

সঠিক অনুচ্ছেদ শিরোনাম কোনটি?
titleA. আগস্টের শেষে মার্কিন যুক্তরাষ্ট্রের প্রতিক্রিয়া
titleB. দক্ষিণ কোরিয়া ও জাপানকে পারমাণবিক অস্ত্রে সজ্জিত করা নিয়ে যুক্তি উত্থাপন
titleC. তৃতীয় আইসিবিএম পরীক্ষা এবং এর পরিণাম: নভেম্বর ২০১৭
titleD. হাওয়াই ও জাপানে ভুল এলার্ম
উত্তর: titleA
ঘরোয়া ক্রিকেটে সফলতা প্রাপ্তি ও পূর্বের টেস্টগুলোয় প্রতিশ্রুতিশীলতার স্বাক্ষর রাখার প্রেক্ষিতে অস্ট্রেলিয়ার বিপক্ষে খেলার জন্য দলের সদস্যরূপে মনোনীত করা হয়। সীমিত ওভারের খেলায় এসিবি সভাপতি একাদশের বিপক্ষে ৬৮ রানের মনোজ্ঞ ইনিংস খেলেন। তাস্বত্ত্বেও প্রথমটেস্টে তাকে খেলানো হয়নি। তবে দ্বাদশ খেলোয়াড় হিসেবে অংশ নেন। ফিল্ডিং চলাকালে সাইমন জোন্সের হাঁটুতে আঘাতপ্রাপ্তি ঘটে ও দেখার মতো ফিল্ডিং করেন। এরপর জোন্সকে আর খেলায় অংশ নিতে হয়নি। আঘাতগ্রস্ত জন ক্রলি’র বিপরীতে দ্বিতীয় টেস্ট খেলার তাকে দলে নেয়া হয়। প্রথম ইনিংসে তিন নম্বরে ব্যাটিংয়ে নেমে মাত্র এক রান তুলেন। মধ্যাহ্নকালীন বিরতির পরপরই শেন ওয়ার্নের বোলিংয়ে কট আউটে পরিণত হন। মার্ক বুচার ও নাসের হুসেনের পর দ্বিতীয় ইনিংসে পাঁচ নম্বরে ব্যাটিংয়ে নামেন। এবারো তিনি অ্যান্ডি বিকেলের বলে কট হন।

পার্থে অনুষ্ঠিত তৃতীয় খেলায় কিছুটা ভালো করেন। পিচে ব্যতিক্রমধর্মী বাউন্স ও পেসের সমাহার ছিল। একমাত্র ইংরেজ ব্যাটসম্যান হিসেবে কী দীর্ঘ সময় ধরে উইকেটে অবস্থান করেছিলেন। দলীয় ইনিংসের সর্বোচ্চ ৪৭ রান আসে তার নেতিবাচক ব্যাটিং থেকে। এরপর অস্ট্রেলিয়ার একমাত্র ইনিংসে তিনি ব্রেট লি’র ক্যাচ থার্ড ম্যান এলাকায় তালুবন্দী করেন। দ্বিতীয় ইনিংসে হুসেনের যথাযথ সহযোগিতায় ২৩ রান তুলেন তিনি। ঐ টেস্টে ইংল্যান্ড ইনিংস ও ৪৮ রানের ব্যবধানে পরাজিত হলে অস্ট্রেলিয়া দল অ্যাশেজ অক্ষুণ্ণ রাখে।

একদিনের আন্তর্জাতিকের ভিবি সিরিজের প্রথম অংশের পর বিরতিকালে ইংল্যান্ড দল মেলবোর্নে চতুর্থ টেস্ট অনুষ্ঠিত হয়। দূর্ভাগ্যবশতঃ প্রথম ইনিংসে শূন্য রানে প্যাভিলিয়নের পথে পা বাড়ান। ফাস্ট বোলার ব্রেট লি’র দ্বিতীয় বলে এলবিডব্লিউর ফাঁদে পড়েন। ফলো-অনের কবলে পড়ে নিজস্ব প্রথম অর্ধ-শতক তুলে নেন। ফলশ্রুতিতে অস্ট্রেলিয়াকে পুণরায় ব্যাট ধরতে হয়। নতুন বল নেয়ার পর সেকেন্ড স্লিপে ৫২ রানের কট আউটে বিদায় নেন। সিরিজের চূড়ান্ত টেস্টটি সিডনি ক্রিকেট গ্রাউন্ডে অনুষ্ঠিত হয়। হোয়াইটওয়াশ এড়াতে ইংল্যান্ড দল মাঠে নামে। প্রথম ইনিংসে কী তিন রান তুলেন। স্টিভ ওয়াহ’র সর্বশেষ অ্যাশেজ সিরিজে সুন্দর হাফভলিতে এলবিডব্লিউর শিকারে পরিণত হন। সফরের সর্বশেষ ইনিংসে তিনি ১৪ রান তুলেন। মিড-উইকেটে তিনি কটে বিদায় নেন। এ সময় ইংল্যান্ড প্রায় সাড়ে তিনশো রানে এগিয়ে ছিল। শেষপর্যন্ত ইংরেজ দল স্বান্তনাসূচক জয় তুলে নিতে সক্ষম হয়। ২০০৪ সালের উইজডেন সংস্করণে মার্ক রামপ্রকাশের ন্যায় বয়োজ্যেষ্ঠ ক্রিকেটারের পরিবর্তে তার অন্তর্ভূক্তি যৌক্তিক মনে হলেও দলে তার অনিয়মিত অবস্থানের কথা তুলে ধরা হয়।

২০০৩ মৌসুমের শুরুতে বেশ নিম্নমুখী রান তুলতে থাকেন। প্রথম সাত ইনিংসে কেবলমাত্র একবার ৪০ ঊর্ধ্ব রান সংগ্রহ করতে পেরেছিলেন। তাস্বত্ত্বেও সফরকারী জিম্বাবুয়ের বিপক্ষে খেলার জন্য তাকে দলে রাখা হয়। দুই টেস্টে গড়া সিরিজের উভয়টিতেই তিনি পাঁচ নম্বরে ব্যাটিংয়ে নামেন। তবে খেলায় তিনি তেমন ভূমিকা রাখতে পারেননি। প্রথম খেলায় ১৮ ও দ্বিতীয় খেলায় চার রান সংগ্রহ করতে পেরেছিলেন। প্রথমটেস্টে বলে স্পর্শ না থাকা স্বত্ত্বেও আম্পায়ার স্টিভ বাকনরের অঙ্গুলি হেলনে কটে পরিণত হলে সংক্ষুব্ধ হন।

সঠিক অনুচ্ছেদ শিরোনাম কোনটি?
titleA. ন্যাটওয়েস্ট সিরিজ
titleB. অস্ট্রেলিয়া সফর
titleC. আন্তর্জাতিক ক্রিকেট
titleD. প্রারম্ভিক জীবন
উত্তর: titleB
ডানপাশে দেখানো ওয়েব রঙ সায়ান আরজিবি রঙ মডেলে একটি মাধ্যমিক রঙ। এক্স11 রঙসমূহের মধ্যে এটিকে সায়ান ও অ্যাকুয়া দুটোই বলা হয়ে থাকে। আবার এইচটিএমএল রঙতালিকায় এই রঙটিকেই বলে অ্যাকুয়া।

সিএমওয়াইকে রঙপ্রণালীতে ব্যবহৃত সায়ানের চেয়ে ওয়েব সায়ান অনেক বেশি উজ্জ্বল আর ওয়েব রঙগুলোকে হুবহু কাগজে ছাপা সম্ভব নয়। সাধারণ কালি দিয়ে ওয়েব সায়ান ছাপাতে হলে নিচের প্রিন্টারস সায়ানের সাথে খানিকটা সাদা কালি যোগ করতে হয়, ফলে ছাপানোর সময় এটি আর প্রাথমিক বিভাজক রঙ থাকে না। এটাকে বলে "অ্যাকুয়া" (1598 সাল থেকে ব্যবহৃত নাম), কারণ সাধারণত পানির সাথে রঙটার সাদৃশ্য দেখা যায়য়, বিশেষত ট্রপিকাল অঞ্চলের সমুদ্রসৈকতে।
সঠিক অনুচ্ছেদ শিরোনাম কোনটি?
titleA. বুৎপত্তি
titleB. প্রসেস সায়ান (পিগমেন্ট সায়ান) (প্রিন্টারস সায়ান)
titleC. ওয়েব ও মুদ্রণে সায়ান
titleD. ওয়েব রঙ সায়ান ও অ্যাকুয়া
উত্তর: titleD
অস্ট্রেলিয়ায় দানের সংজ্ঞা ইংরেজি সাধারণ আইন পাওয়া যায়, মূলত চ্যারিটেবল ইউজেস অ্যাক্ট ১৬০১ থেকে, এবং তারপর কয়েক শতাব্দীর পুরাতন আইনি মামলার উপর ভিত্তি করে। ২০০২ সালে, কেন্দ্রীয় সরকার দানের সংজ্ঞার ব্যাপারে একটি তদন্ত চালু করে। তদন্তটি প্রস্তাব করে যে সরকারের উচিত দানের সংজ্ঞা আইনের দ্বারা নির্দিষ্ট করা, পুরাতন আইনি মামলার মাধ্যমে যে নীতি প্রতিষ্ঠিত হয়েছে তার ভিত্তিতে। এর ফল হিসাবে পাওয়া যায় চ্যারিটিজ বিল ২০০৩। এই বিলে অনেকগুলো বিধান রয়েছে, যেমনঃ রাজনৈতিক প্রচারণায় যুক্ত দাতব্য সংস্থার উপর সীমাবদ্ধতা, যেটিকে অনেক দাতব্য সংস্থা আইনি মামলা থেকে অনভিপ্রেত প্রস্থান হিসাবে দেখে। এরপর সরকার করব্যবস্থা তদন্ত বোর্ড গঠন করে বিলটির ব্যাপারে দাতব্য সংস্থাগুলোর সাথে আলোচনার জন্য। দাতব্য সংস্থাগুলোর ব্যাপক সমালোচনার ফলে, সরকার বিলটি পরিত্যাগ করার সিদ্ধান্ত নেয়।

এর ফলে, সরকার এমন একটি বিষয় উন্মোচন করে যা চ্যারিটেবল পারপোজ অ্যাক্ট ২০০৪ এর বর্ধিত অংশ হিসাবে যুক্ত হয়। এই বিলটি দাতব্য উদ্দেশ্যকে সংজ্ঞায়িত করার চেষ্টা করেনা; এটি শুধু এটাই স্পষ্ট করতে চায় যে কিছু নির্দিষ্ট উদ্দেশ্য আসলেই দাতব্য ছিল, যাদের দাতব্য অবস্থার ব্যাপারে আইনি সন্দেহ ছিল। এগুলো ছিলঃ শিশুদের যত্ন, আত্মনির্ভর দল, বদ্ধ / চিন্তাশীল ধর্মীয় আদেশ।

জনগণের কাছ থেকে অর্থ সংগ্রহ করার জন্য, অস্ট্রেলিয়ার দাতব্য সংস্থাগুলোকে অধিক্ষেত্রে নিবন্ধিত হতে হয় যার ভিতরে থেকে তারা তহবিল সংগ্রহ করতে চায় এবং প্রতিটি প্রদেশে অবশ্যই নিবন্ধিত হতে হবে যেখান থেকে তারা অর্থ সংগ্রহ করতে চায়। যেমন, কুইন্সল্যান্ডে দাতব্য সংস্থাগুলোকে অবশ্যই কিউএলডি অফিস অফ ফেয়ার ট্রেডিং-এ নিবন্ধিত হতে হবে। কুইন্সল্যান্ড, অস্ট্রেলিয়াতে নিবন্ধিত একটি দাতব্য সংস্থা হল সানি কিডজ যেখানে সানি কিডজ দাতব্য উদ্দেশ্যে জনগণের কাছ থেকে তহবিল সংগ্রহ করতে পারবে, যেখানে এই অনুদান অস্ট্রেলিয়ার সকল প্রদেশে এবং অঞ্চলে শুল্কমুক্ত - যদিও তহবিল শুধুমাত্র কিউএলডি থেকে সংগ্রহ করা যাবে কারণ দাতব্য সংস্থাটি শুধুমাত্র এই প্রদেশ থেকে তহবিল সংগ্রহের জন্য নিবন্ধিত। দাতব্য সংস্থাটিকে অস্ট্রেলিয়ার অন্য সাতটি রাজ্য ও অঞ্চল থেকে তহবিল সংগ্রহের জন্য, এটিকে প্রতিটি রাজ্য ও অঞ্চলে আলাদাভাবে নিবন্ধিত হতে হবে। এমনকি, এমন দাতব্য সংস্থা যারা অনলাইনে তহবিল সংগ্রহ করে তাদের তহবিল সংগ্রহের জন্য অনুমতি নিতে হতে হবে অস্ট্রেলিয়ার যে যে রাজ্যে ও অঞ্চলে এর বিধান আছে। যেমনঃ ডোনেট ইওর ডে লিমিটেড, যেটি নিউ সাউথ ওয়েলস-ভিত্তিক দাতব্য সংস্থা কিন্তু সত্যিকার অর্থে একটি অনলাইন দাতব্য সংস্থা। এটিকে অবশ্যই সকল রাজ্য ও অঞ্চলের আইন অনুযায়ী নিবন্ধিত হতে হবে যেখানে এর প্রয়োজন আছে, বর্তমানে সেগুলো হলঃ নিউ সাউথ ওয়েলস, কুইন্সল্যান্ড, ভিক্টোরিয়া, তাসমেনিয়া, ওয়েস্টার্ন অস্ট্রেলিয়া, এবং অস্ট্রেলিয়ান ক্যাপিটাল টেরিটোরি।

এটি বলার অপেক্ষা অপেক্ষা রাখে না যে বহু অস্ট্রেলিয়ান দাতব্য সংস্থা কেন্দ্রীয়, রাজ্য ও অঞ্চলের সরকারকে একীভূত আইন তৈরি করতে বলছে যেটি দাতব্য সংস্থাগুলোকে একটি মাত্র রাজ্য বা অঞ্চলে নিবন্ধন করলেও অস্ট্রেলিয়ার আটটি রাজ্য ও অঞ্চল থেকে তহবিল সংগ্রহের অনুমতি দিবে।

সঠিক অনুচ্ছেদ শিরোনাম কোনটি?
titleA. কানাডা
titleB. উত্তর আয়ারল্যান্ড
titleC. সিঙ্গাপুর
titleD. অস্ট্রেলিয়া
উত্তর: titleD